Baiba Rozentāle

Baiba Rozentāle (dzimusi  Cēsīs) ir latviešu ārste infektoloģe, Rīgas Stradiņa universitātes Infektoloģijas katedras profesore un politiķe, bijusī Rīgas domes deputāte un veselības ministre.Saeima veselības ministres amatā apstiprina Baibu Rozentāli, TVNET/LETA, raksts portālā TVNET , pārskatīts  Pārstāv partiju "Gods kalpot Rīgai!" (iepriekš LSDSP, Tautas partiju un partiju "Saskaņa"). B. Rozentāle ir ilggadēja Latvijas Infektoloģijas centra direktore.

 Dzīvesgājums 
Dzimusi 1955. gadā Cēsīs. No 1973. gada studēja Rīgas Medicīnas institūtā (RMI), 1979. gadā ieguva ārsta kvalifikāciju un sāka strādāt RMI Infekcijas slimību katedrā kā klīniskā ordinatore.Baiba Rozentāle, CV LIC mājaslapā, pārskatīts  Līdz 1989. gadam bija RMI komjaunatnes organizācijas sekretāre. No 1993. gada vadīja Latvijas Infektoloģijas centra (LIC) klīnisko nodaļu, 1994. gadā kļuva par direktora vietnieci medicīnas jautājumos. 1995. gadā aizstāvēja medicīnas doktora zinātnisko grādu (Dr.med.) par promocijas darbu "Hepatīts C Latvijā: fakti un problēmas" un kļuva par LIC direktori. No 1997. līdz 2001. gadam bija Latvijas Medicīnas akadēmijas docente, no 2006. gada — Infektoloģijas katedras profesore. Līdztekus bija Latvijas Ārstu biedrības valdes locekle un Sertifikācijas padomes priekšsēdētāja, Centrālās medicīnas ētikas komitejas locekle, Starptautiskās Infektologu biedrības un Eiropas Mikrobiologu un infektologu biedrības biedre.

2007. gadā Rīgas Starptautiskajā ekonomikas un biznesa administrācijas augstskolā ieguva MBA grādu.Baiba Rozentāle , biogrāfija MK mājaslapā, pārskatīta  2011. gadā viņa vienlaicīgi strādāja 11 dažādās darba vietās, pēc šī fakta nākšanas atklātībā tika ierosināta valsts kontroles pārbaude.

B. Rozentālei ir divas meitas, viena no viņam ir augtskolas pasniedzēja un politoloģe Lelde Metla-Rozentāle.

 Politiskā darbība 

2001. gadā Rozentāle ievēlēta Rīgas domē no LSDSP saraksta. Tāpat kandidēja arī 2005. gada pašvaldību vēlēšanās, netika ievēlēta, taču 2007. gadā, LSDSP domniekam Mārim Tralmakam noliekot mandātu, iekļuva domē kā nākamais kandidāts, lai gan tobrīd B. Rozentāle bija jau Tautas partijas pārstāve. Šai partijā viņa iestājās 2006. gadā, kad arī nesekmīgi kandidēja 9. Saeimas vēlēšanās.

2009. gadā pēc Ivara Eglīša demisijas kļuva par veselības ministri Valda Dombrovska valdībā.   Tautas partijas biedri izstājās no valdības, līdz ar to arī B. Rozentāle demisionēja no ministra amata.

Pēc ministres amata zaudēšanas B. Rozentāle atgriezās darbā Latvijas infektoloģijas centrā, kur likumdošana ļāva viņai atkal ieņemt direktora amatu. 2010. gadā kandidēja 10. Saeimas vēlēšanās no apvienības "Par Labu Latviju" saraksta, taču netika ievēlēta. 2011. gadā, vēl pirms Tautas partijas likvidācijas, B. Rozentāle izstājās no tās un pievienojās Rīgas domē valdošajā apvienībā "Saskaņas Centrs" ietilpstošajā partijā "Saskaņa". No "Saskaņas Centra" saraksta 2013. gadā ievēlēta Rīgas domē. Tāpat vēlētāju atbalstu saņēmusi 2017. gada Rīgas domes vēlēšanās (ievēlēta no partijas "Saskaņa" un "Gods kalpot Rīgai!" apvienības). 2019. gada decembrī B. Rozentāle izstājās no partijas "Saskaņa", lai pievienotos partijai "Gods kalpot Rīgai!" un tās Rīgas domes frakcijai. Kandidēja 2020. gada ārkārtas Rīgas domes vēlēšanās no "Gods kalpot Rīgai!" saraksta, taču netika ievēlēta.

 Apbalvojumi 
2004. gadā apbalvota ar Triju Zvaigžņu ordeni.

 Atsauces 

 Ārējās saites 
 Baiba Rozentāle — biogrāfija CVK reģistrā 

Kategorija:1955. gadā dzimušie
Kategorija:Cēsīs dzimušie
Kategorija:Rīgas Medicīnas institūta absolventi
Kategorija:Rīgas Stradiņa universitātes darbinieki
Kategorija:Latvijas medicīnas zinātnieki
Kategorija:Tautas Partijas politiķi
Kategorija:Latvijas veselības ministri
Kategorija:Rīgas domes deputāti (2001—2005)
Kategorija:Rīgas domes deputāti (2005—2009)
Kategorija:Rīgas domes deputāti (2013—2017)
Kategorija:Rīgas domes deputāti (2017—2020)
Kategorija:Triju Zvaigžņu ordeņa virsnieki